**PROTOKOL O ORGANIZACIJI PREHRANE U ŠKOLSKOJ BLAGOVAONICI**

Prehrana učenika se može organizirati u sobi/razredu ili u blagovaonici na način propisan Uputama HZJZ za sprečavanje i suzbijanje epidemije Covid-19 vezano za rad predškolskih ustanova, osnovnih i srednjih škola u školskoj godini 2020./2021.(24. 8. 2020.) pri čemu djecu/učenike u blagovaonicu vodi odgojitelj/učitelj koji je s učenicima prije toga imao nastavu.

Prehrana učenika u našoj školi organizirana je u školskoj blagovaonici i to tako da je unaprijed razrađen raspored boravka/sjedenja učenika i dolaska u blagovaonicu:

1. Učenici peru ruke u svojim učionicama i nakon toga odlaze u školsku blagovaonicu u pratnji učiteljice/učitelja s kojim su prije toga imali nastavu uz obavezno nošenje zaštitne maske na hodniku do blagovaonice.
2. Učenici se kreću hodnikom u koloni na međusobnoj udaljenosti od 1,5m po unaprijed označenim oznakama na podu. Učenici se na hodniku ne smiju miješati s učenicima ostalih razreda te stoga u blagovaonicu ide jedan po jedan razred.
3. U blagovaonici je između učenika obvezan razmak od 1,5m, a jelo će se za pojedine razrede servirati na stolove u različito vrijeme. Hrana za učenike servirana je na stolovima neposredno prije njihova dolaska. Zaštitnu masku učenici skidaju i odlažu je na stol pored pladnja na kojem je servirana hrana.
4. Učenici koji se ne hrane u školskoj blagovaonici također će biti zajedno s ostalim učenicima iz istog razreda u blagovaonici, s obaveznim razmakom od 1,5m od ostalih učenika.
5. Učenici koji dolaze iz iste obitelji sjede u blagovaonici jedan do drugoga, baš kao i u učionici i oni ne trebaju držati obavezni razmak od 1,5m.
6. Učenici s poteškoćama u blagovaonicu dolaze zajedno sa svojim pomoćnikom u nastavi koji također mora biti udaljen od svih učenika 1,5m.
7. Stolovi školske blagovaonice će se čistiti i dezinficirati između ulazaka dviju skupina djece/učenika.
8. Nakon jela učenici odlaze u učionice sa svojom učiteljicom/učiteljem, uz obavezno nošenje maske na hodniku, nakon ulaska u učionicu peru ruke, a učiteljica/učitelj je s učenicima sve dok ne dođe druga učiteljica/učitelj. Učenici ni u jednom trenutku ne smiju biti bez nadzora učitelja.